L 182/54
LV
Eiropas Savienības Oficiālais Vēstnesis
19.7.2023.
4.3.
Kapteinis ir atbildīgs par visām tādām konstatētām manipulācijām ar kuģa VMS sistēmu, kuru nolūks ir traucēt sistēmas darbību vai viltot pozīcijas ziņas.
Par pārkāpumiem piemēro Madagaskaras tiesību aktos paredzētās sankcijas.
Kapteini nevar saukt pie atbildības par 4.2. punktā minētajiem sistēmu darbības traucējumiem. 4.4.
Iespējamo domstarpību risināšana notiek Apvienotajā komitejā.
5.
Pozīcijas ziņu sūtīšanas biežuma pārskatīšana 5.1.
Ja pastāv dokumentāri pierādījumi par iespējamu pārkāpumu, Madagaskara var karoga valsts FMC pieprasīt uz noteiktu izmeklēšanas laiku samazināt kuģa pozīcijas ziņu nosūtīšanas intervālu līdz 30 minūtēm (Savienībai nosūta šā pieprasījuma kopiju). 5.2.
Madagaskaras FMC šādi dokumentāri pierādījumi ir jānosūta karoga valsts FMC un Savienības iestādēm. 5.3.
Karoga valsts FMC nekavējoties sāk pozīcijas ziņas Madagaskarai sūtīt, ievērojot samazināto nosūtīšanas biežumu. 5.4.
Kad izmeklēšana ir beigusies, Madagaskaras FMC par to tūlīt paziņo karoga valsts FMC un Savienībai. 5.5.
Noteiktā izmeklēšanas laika beigās Madagaskaras FMC informē karoga valsts FMC un Savienību par iespējamo turpmāko uzraudzību.
6.
VMS ziņu derīgums strīdus gadījumā Ja starp Pusēm izceļas strīds, par autentiskiem uzskata tikai tādus pozīcijas datus, kas pārraidīti VMS sistēmā.
5. iedaļa Novērotāji
1.
Zvejas darbību novērošana 1.1.
Puses atzīst, ka ir svarīgi pildīt valsts novērotāju programmu un piemērojamajās IOTC rezolūcijās noteiktos pienākumus, kas saistīti ar zinātnisko novērotāju programmu. 1.2.
Tālab: 1.2.1.
Kamēr vien kuģis atrodas Madagaskaras zvejas zonā, uz tā ir jābūt zvejas novērotājam.
Vismaz 30 % kuģu jāuzņem Madagaskaras kompetentās iestādes izraudzīti novērotāji.
Novērotāja klātbūtni uz pārējiem 70 % kuģu pēc vajadzības nodrošina ar reģionālas novērotāju programmas vai elektroniskās novērošanas programmas starpniecību.
1.2.2.
Novērotāja vispārīgais uzdevums ir vērot, kā tiek pildīts 1.1. punkts, un ievākt citu zinātnisko informāciju, ko norādījis Madagaskaras kompetentais valsts institūts vai apvienotā zinātniskā darba grupa.
2.
Izraudzītie kuģi un novērotāji 2.1.
Kad tiek izdota zvejas atļauja, Madagaskaras iestāde publicē un vajadzības gadījumā atjaunina to kuģu sarakstu, kas saistībā ar 1.2.1. punktā minēto mērķu izpildi atlasīti Madagaskaras novērotāja uzņemšanai. 2.2.
Tūlīt pēc minētā saraksta publicēšanas vai atjaunināšanas Madagaskaras iestāde to elektroniski nosūta Savienības iestādēm un attiecīgajiem kuģu īpašniekiem.
Ja uz kāda no atlasītajiem kuģiem trūkst vietas novērotāja uzņemšanai un šī situācija ir pienācīgi dokumentēta un saistīta ar drošības prasībām, jo īpaši pirātisku uzbrukumu sakarībā, Madagaskaras iestāde atlasīto kuģu sarakstu koriģē tā, lai ņemtu vērā minēto situāciju un vienlaikus nodrošinātu 1.2.1. punktā minētā mērķa izpildi. 2.3.
Tiklīdz novērotāja uzņemšanai atlasīto zvejas kuģu saraksts ir sagatavots, Madagaskara tūlīt attiecīgi informē kuģu īpašniekus vai viņu aģentus, kuru kuģiem jāuzņem novērotājs, kas izraudzīts saskaņā ar 1.2.1. punktu.